Helium

| Punctum liquefactionis || 0,95 K (26 atm)

|-
| Punctum triplex || Nullum

|}
Helium,"Helium": Peter van der Krogt, "Elementa chemica" apud situm Elementymology & Elements Multidict est elementum chemicum cui symbolus He et numerus atomicus 2. Eius massa atomica 4 g/mol valet et ex binis protonibus, binis neutronibus binisque electronibus constat (configuratio electronica 1s2). Duos isotopos tamen habet raros: 3He et 4He. Quia plenum orbem electronicum habet cum ceteris elementis non reagit nec moleculas format sed singulis atomis per spatium commeat. In systemate periodico in primam periodum et gregem 18 ponitur qui grex elementa quae gasia nobilia appellantur et proprietates helio similes praebent comprehendit. Punctum fervoris 4,2 gradus Kelvinos infimum ex omnibus elementis reperitur. Solidum fieri nisi ingenti pressione adhibita non potest. Itaque in natura paene semper gaseosum est, sine colore, sine odore, sine sapore, non toxicum. Solum helium duos status liquidos manifestat. Nam infra 2 Kelvinos helium liquidum miram proprietatem exhibet: superfluiditatem, hoc est fluentiam sine viscositate.

 In universo et in Tellure 
Post hydrogenium helium est elementum in universo abundantissimum, imprimis in stellis. Ita circiter quartam partem solis massae efficit unde nomen habuit e verbo Graeco antiquo ἥλιος. Nihilominus in Tellure rarum est quia eius atomi leviores ac velociores sunt quam ut gravitate terrae retineri possint. Infra saxa tamen inveniri potest inter alia gasia naturalia ubi e particulis radioactivis alpha (4He2+, hoc est nucleus helii) ortum est.

 De usu humano 
Helium per destillationem e gase naturali vehementer refrigerato extrahi solet vel etiam in industria nucleari cum elementa radioactiva uranium et thorium dissiliunt et helium emittunt.

Quia eius densitas minima videtur (quamvis hydrogenio dupla sit)  nec facile inflammatur helium ad navis aërias vel globos aerostaticos levandos adhibetur. Item apud urinatoresPourquoi l'hélium est-il utilisé pour la respiration en eau profonde à la place de l'azote? aut in valetudinariisGovind Sridharan, Didier Tassaux, Jean-Claude Chevrolet. "Emploi de mélanges hélium-oxygène (héliox) dans l’asthme aigu grave", Revue médicale suisse, 2007. cum oxygenio (heliox) miscetur ne nimia pressio aerii nitrogenii fiat. Ut substantia maxime refrigerans in cryogenia adhibetur et technologiae medicinali IRM necessarium estEtienne Balmer, France Soir, 2018.. Unde aliqua sollicitudo oritur quia helium satis rarum est. Praeterea in missilibus igneis propulsandisQu'est-ce que l'hélium et pourquoi est-il utilisé dans les fusées ? adhibetur ad pressionem constantem servandam.

.

 Notae 

 Plura legere si cupis 
Zhongjun Hu, Jingyu Li. "A review of helium resources and development", Natural Gas Industry B, 2025: 356-367
Diandian Jin, Gongkui Xiao, Zhe Lu, Roman Weh, Luke McElroy, Guoping Hu, Eric F. May. "Industrial advances in helium recovery and purification technologies: a review", Separation and Purification Technology, 2026: 135136
I.V. Provornaya, I.V. Filimonova, L.V. Eder, V.Y. Nemov, E.A. Zemnukhova. "Prospects for the global helium industry development", Energy Reports, Supplementum 3, 2022: 110-115

 Nexus externi 
Vicimedia communia plura habent quae ad helium spectant
 Hoc elementum apud Patreon: periodic videos
L'élémentarium
Stanford advanced materials

Categoria:Elementa chemica
Categoria:Non metalla
Categoria:Gasia nobilia
Categoria:Helium